செவியறிவுறூஉ
'''செவியறிவுறூஉ''' என்பது [[புறநானூறு, துறைவிளக்கம்|புறநானூற்றுப் பாடல்களுக்குத் தரப்பட்டுள்ள துறைகளில்]] ஒன்று. 
 ==இலக்கியம்==
 இத் துறைப் பாடல்கள் புறநானூற்றில் 8 உள்ளன. இவை [[பாடாண் திணை]]யின்பாற் பட்டவை. 
 *கறந்த பால் புளித்தாலும், பகல் இருட்டாக மாறினாலும், நால்வேத நெறி உலகில் நிகழாமல் போனாலும், நீயும் நின் சுற்றமும், நூற்றுவர் இறந்த பாரதப் போரில் இருபால் வீரர்களுக்கும் பெருஞ்சோறு வழங்கிய கொடை உள்ளம் மாறாமல் இருப்பீர்களாக.&lt;ref&gt;[[சேரமான் பெருஞ்சோற்று உதியஞ்சேரலாதன்]] செவிக்கு [[முரஞ்சியூர் முடிநாகராயர்]] - புறநானூறு 2&lt;/ref&gt;
 *உலகமே மாறினாலும் நீ சொல் தவறாதே! உன்னை நாடி இரவலர் வரும்போது அவர்களின் குறிப்பறிந்து கொடு! &lt;ref&gt;[[பாண்டியன் ஒள்வாள் பெரும்பெயர் வழுதி]] செவியில் [[இரும்பிடர்த் தலையார்]] - புறநானூறு 3&lt;/ref&gt;
 *அருளும் அன்பும் நீக்கியோர் நிரயம் கொள்வர். அவர்களோடு நீ சேராதே! தாய் தன் குழந்தையைப் பேணுவது போல நாட்டு மக்களைக் காப்பாயாக! &lt;ref&gt;[[சேரமான் கருவூர் ஏறிய ஒள்வாள் கோப்பெருஞ்சேரல் இரும்பொறை]] செவியில் [[நரிவெரூஉத் தலையார்]] - புறநானூறு 5&lt;/ref&gt;
 *வழுதி செவியில்
 #துலாக்கோல் போல் (‘தெரிகோல் ஞமன்) நடுவுநிலைமையைக் கொள்க!
 #வென்ற நன்கலம் பரிசிலர்க்கு வழங்குக!
 #முனிவரும் முக்கண் செல்வரும் நகர் வலம் வரும்போது உன் வெண்கொற்றக் குடை பணியட்டும்!
 #நான்மறை முனிவர் கையேந்தும்போது, உன் தலை வணங்கட்டும்!
 #உன் தலைமாலை பகைநாட்டை எரிக்கும் புகையில் வாடட்டும்!
 #உன் சினம் ஊடும் மகளிரை வெல்லட்டும்! &lt;ref&gt;[[பாண்டியன் பல்யாகசாலை முதுகுடுமிப் பெருவழுதி]] செவியில் [[காரி கிழார்]] - புறநானூறு 6&lt;/ref&gt;
 *கிள்ளிவளவன் செவியில்
 #உன் வெண்கொற்றக் குடை உனக்கு நிழல் தருவதற்கு அன்று. மக்களின் துன்பத்தைப் போக்கி அவர்களுக்கு நிழல் தருவததற்காக!
 #உன் வெற்றி உன் வீரர் கையில் இல்லை. உழவர் உழும் ஏர்ப்படையிடம் உள்ளது.&lt;ref&gt;[[சோழன் குளமுற்றத்துத் துஞ்சிய கிள்ளிவளவன்]] செவியில் [[வெள்ளைக்குடி நாகனார்]] - புறநானூறு 35&lt;/ref&gt;
 *நீயே, பகைவர் முடிப் பொன்னால் செய்த வீரக்கழல் அணிந்தவன். யாமே, உன்னை இகழ்ந்தவரை இகழ்ந்து பாகழ்ந்தவரைப் போற்றும் புலவன். என்னிடம் இன்சொல் பேசி, எளிமையாகக் காட்சி தருக! &lt;ref&gt;இன்சொல் எண்பதத்தை ஆகுமதி - [[சோழன் குளமுற்றத்துத் துஞ்சிய கிள்ளிவளவன்]] செவியில் [[ஆவூர் மூலங்கிழார்]] - புறநானூறு 40&lt;/ref&gt;
 *நன்மாறன் செவியில்
 #அரசின் கொற்றம் (வெற்றி) நாற்படையால் என்றாலும், அதன் முதல் ‘அறநெறி’யே.
 #எனவே, நம்முடையவர்களிடமும் பிறரிடமும் ஞாயிறு போல் காய்க!
 #எல்லாருக்கும் திங்கள் போல் குளுமை தருக!
 #எல்லாருக்கும் மழை போல் வழங்குக! &lt;ref&gt;[[பாண்டியன் இலவந்திகைப்பள்ளித் துஞ்சிய நன்மாறன்]] செவியில் [[மருதன் இளநாகனார்|மதுரை மருதன் இளநாகனார்]] - புறநானூறு 55&lt;/ref&gt;
 *வரியை இரக்க உணர்வோடு வாங்குக! விளைந்த நெல்லை அறுத்துச் சமைத்துக் கவளமாக யானைக்கு நல்கினால் பல நாள் கொடுக்கலாம். விளைச்சலில் யானை புகுந்து உண்டால் அஃது உண்பதைக் காட்டிலும் அதன் காலில் மிதிபட்டு அழியும் நெல் அதிகமல்லவா? உணர்ந்து வரி வாங்குக! &lt;ref&gt;[[அறிவுடை நம்பி|பாண்டியன் அறிவுடை நம்பி]] செவியில் [[பிசிராந்தையார்]] - புறநானூறு 184&lt;/ref&gt;
 
 ==இலக்கணம்==
 *[[தொல்காப்பியம்]] இத்துறையைப் [[பாடாண் திணை]]யில் வரும் எனக் குறிப்பிடுகிறது.&lt;ref&gt;தொல்காப்பியம், புறத்திணையியல், 87&lt;/ref&gt;
 *[[புறப்பொருள் வெண்பாமாலை]] பாடாண் திணையின் 48 பாகுபாடுகளில் ஒன்றாக இத் துறையைக் குறிப்பிடுகிறது.&lt;ref&gt;
 &lt;poem&gt;
 மறம் திரிவில்லா மன்பெருஞ் சூழ்ச்சி
 அறம் திரி கோலாற்கு அறிய உரைத்தன்று – புறப்பொருள் வெண்பாமாலை 221 
 &lt;/poem&gt;&lt;/ref&gt;
 
 ==அடிக்குறிப்பு==
 {{Reflist}}
 
 [[பகுப்பு:புறநானூற்றுத் துறைகள்]]